
V600 Diwinyddiaeth ac Astudiaethau Crefyddol

NOD(AU)
· Cloriannu hanes a chrefydd yr Iddewon dros y ddwy fil o flynyddoedd diwethaf.
· Asesu arwyddocâd y prif ffynonellau sydd yn trafod yr Iddewon a phrif nodweddion Iddewiaeth.
DEILLIANNAU DYSGU

Erbyn diwedd y modwl hwn dylai myfyrwyr allu:

· Dadansoddi yn feirniadol prif nodweddion Iddewiaeth ers cyfnod dinistr yr Ail Deml;

· Arddangos ymwybyddiaeth gadarn o’r prif fudiadau a ddatblygodd mewn amrywiol leoliadau daearyddol a chyfnodau hanesyddol;

· Asesu a gwerthuso syniadau diwinyddol Iddewig;

· Cloriannu yn feirniadol y modd mae ysgolheigion yn dehongli’r grefydd Iddewig a hanes yr Iddewon.

CYNNWYS
Trafodir y pynciau canlynol:

· Arwyddocâd dinistr y Deml (70 OC) er mwyn deall datblygiad Iddewiaeth.

· Ailadeiladu Iddewiaeth yn Jamnia: datblygiad Iddewiaeth rabbinaidd ar ôl 70 OC.

· Natur a Datblygiad y Torah Llafar.

· Llenyddiaeth Iddewig Gynnar: ffurfioli’r Torah Llafar.

· Myfyrio a Gweddio: y Cylch Litwrgaidd.

· Athroniaeth Iddewig: Cyfraniad Moses Maimonides.

· Syniadau Iddewig am y Meseia.

· Rhaniadau o fewn Iddewiaeth: Dylanwad Goleuedigaeth.

· Iddewiaeth Diwygiedig: Gwreiddiau a Chredoau.

· Seioniaeth: hen ddelfryd a mudiad newydd.

ASESU

Gwaith Cwrs (100%)

Un traethawd 3000 o eiriau (50%)

E.e. ‘Cyfraniad mawr Jamnia yw’r modd y datblygodd Iddewiaeth fel canlyniad yn grefydd Torah-ganolog yn hytrach na Theml-ganolog’. Trafodwch.

Adroddiad ar bwnc penodol; e.e. un o’r gwyliau Iddewig (1000 o eiriau): 25%
Cyflwyniad seminar fel grwp (10-15 munud) + hunan-asesiad (25%)

